Source: https://www.satcentrum.com/clanky/25735/tlacova-informacia-zo-zasadnuti-rvr-dna-7-2-2018/
Timestamp: 2018-11-19 16:08:21+00:00
Document Index: 7385950

Matched Legal Cases: ['§ 20', '§ 18', '§ 18', '§ 20', '§ 16', '§ 16', '§ 16']

Tlačová informácia zo zasadnutí RVR dňa 7. 2. 2018 - Články | satCentrum
Pondělí • 19.11.2018 - 17:08:20 satCentrum najdete také na:
Tlačová informácia zo zasadnutí RVR dňa 7. 2. 2018
Autor: RVR , e-mail: info@rvr.sk Přidané: 09.02.2018
Tlačová informácia zo zasadnutia Rady pre vysielanie a retransmisiu, ktoré sa konalo dňa 7. 2. 2018 v sídle Rady pre vysielanie a retransmisiu. Na zasadnutí Rada:
• uložila sankciu – 20 000 eur vysielateľovi MAC TV, s. r. o. (programová služba JOJ) za porušenie § 20 ods. 3 ZVR (ochrana maloletých - JSO), ku ktorému došlo tým, že dňa 28. 7.2017 o cca 7:22 hod odvysielal program Aféry označený ako nevhodný pre maloletých divákov do 12 rokov napriek tomu, že obsahoval vulgárne vyjadrovanie, sexuálne scény resp. sexuálne správanie a slovnú agresivitu resp. expresívne vyjadrovanie, pre ktoré mal byť klasifikovaný ako nevhodný pre maloletých divákov do 15 rokov a dňa 3. 8. 2017 o cca 7:35 hod odvysielal program Aféry označený ako nevhodný pre maloletých divákov do 12 rokov napriek tomu, že obsahoval vulgárne a obscénne vyjadrovanie, vulgárne a obscénne gestá a sexuálne scény resp. sexuálne správanie, pre ktoré mal byť klasifikovaný ako nevhodný pre maloletých divákov do 15 rokov;
• uložila sankciu – upozornenie na porušenie zákona MAC TV, s. r. o. (programová služba JOJ, JOJ PLUS a WAU) za porušenie § 18aa ods. 1 písm. a) ZVR a § 18aa ods. 1 písm. b) ZVR v súvislosti s tým, že odvysielal dňa 5. 6. 2017 program Divoké kone a dňa 14. 6. 2017 programy Panelák a Súdna sieň s titulkami pre osoby so sluchovým postihnutím, ktoré neboli zosynchronizované so zvukovou stopou programu a ktoré nezachytávali hovorený prejav v programe spôsobom, ktorý osobám so sluchovým postihnutím umožnil porozumieť jeho obsahu;
• začala správne konanie voči vysielateľovi MARKÍZA - SLOVAKIA, spol. s r.o. (programová služba TV DOMA) vo veci možného porušenia § 20 ods. 3 ZVR (ochrana maloletých – JSO) v súvislosti s tým, že dňa 8. 12. 2017 o cca 16:53 hod odvysielal program Tri sestry označený ako nevhodný pre maloletých divákov do 12 rokov;
• začala správne konanie voči vysielateľovi RÁDIO KISS s.r.o./KISS rádio s.r.o. (programová služba Rádio KISS) vo veci možného porušenia § 16 ods. 3 písm. o) ZVR v súvislosti s tým, že nedoručil Rade v stanovenej lehote štatistiku o odvysielaných programoch obsahujúcu vyhodnotenie podielu slovenských hudobných diel za mesiac október 2017;
• začala správne konanie voči vysielateľovi GES Slovakia, s.r.o. (programová služba Rádio Anténa Rock) vo veci možného porušenia § 16 ods. 3 písm. o) ZVR v súvislosti s tým, že nedoručil Rade v stanovenej lehote štatistiku o odvysielaných programoch obsahujúcu vyhodnotenie podielu slovenských hudobných diel za mesiac november 2017;
• začala správne konanie voči vysielateľovi WINTER média, a.s. (programová služba Rádio Piešťany) vo veci možného porušenia § 16 ods. 3 písm. o) ZVR v súvislosti s tým, že nedoručil Rade v stanovenej lehote štatistiku o odvysielaných programoch obsahujúcu vyhodnotenie podielu slovenských hudobných diel za mesiac november 2017;
• uznala za neopodstatnené 8 sťažností.
Všetky uznesenia prijaté dňa 7. 2. 2018 budú zverejnené v zápisnici zo zasadnutia na webovej stránke Rady na www.rvr.sk.